[{"text_idx": "#000000", "text": "Roy Strideri o\u0303petlikud ja kasulikud reisid"}, {"text_idx": "#000001", "text": "Mongoolia 2017: po\u0303hjapo\u0303draratsanikud ja s\u030camaanid"}, {"text_idx": "#000002", "text": "Kas oled kunagi unistanud vo\u0303luuksest, mis avaneks teisele maale ja ka teise aega?"}, {"text_idx": "#000003", "text": "Roy Strideri o\u0303petlikud ja kasulikud reisid viivad su elama 16. sajandisse, Himaalaja perekondade juurde tuhande aasta vanuses Tia ku\u0308las ligi nelja kilomeetri ko\u0303rgusel Va\u0308ikeses Tiibetis."}, {"text_idx": "#000004", "text": "Meie teiseks teejuhiks on tiibeti laama ja meditatsioonimeister Drupon Sangyas Rinpoche. Meie sihiks on Himaalaja ma\u0308estik ja igapa\u0308evane elu Ladakhi perekondade juures, enam kui kuue sajandi vanustes majades."}, {"text_idx": "#000005", "text": "Elades ehedas tiibeti kultuuris ning vaimus, o\u0303pime igapa\u0308evaselt mediteerimist, ma\u0308rkamist ja hoolimist, aga ka lu\u0308psmist, kohalikku ehitusto\u0308o\u0308d, kudumist ja kokakunsti."}, {"text_idx": "#000006", "text": "Ku\u0308lastame iidseid budistlikke kloostreid, uurime Jeesus Kristuse va\u0308idetavaid ja\u0308lgi Ladakhi pealinnas Leh's, so\u0303idame maailma u\u0308heks ilusamaks kohaks nimetatud Pangongi pu\u0308hale liustikuja\u0308rvele, matkame otsekui teiselt planeedilt pa\u0308rinevates ma\u0308gedes ja kohtume tiibeti loodusarsti ehk ravitargaga."}, {"text_idx": "#000007", "text": "Anname o\u0303ppetunde Tia ku\u0308lakooli lastele ning ilmselt esimest korda elus kuulete ladakhlaste ka\u0308est piirkonnas va\u0308idetavalt elavate baluude ehk himaalaja va\u0308ikeste ma\u0308epa\u0308kapikkude kohta."}, {"text_idx": "#000008", "text": "Baluusid on Tia elanike kinnitustel sealkandis ta\u0308napa\u0308evalgi liikumas. Reisi peamine eesma\u0308rk on aga edasiliikumine iseenda sees."}, {"text_idx": "#000009", "text": "Ladakhi kultuuri aluseks on tiibeti budism. Budismi aluso\u0303petuse u\u0308heks eesma\u0308rgiks on oma meele rahustamine ja kontrollimine. Just seeto\u0303ttu on programmis regulaarne mediteerimine, et meie to\u0303eline teekond oleks seela\u0308bi kindlam ja kiirem."}, {"text_idx": "#000015", "text": "22. juuni - Hommikumeditatsioon. Programm Tias. Uurime ja o\u0303pime kohalikke mo\u0303tteid, to\u0308id ja toimetusi."}, {"text_idx": "#000017", "text": "26. juuni - Hommikumeditatsioon. Tserkamo budistliku kloostri ku\u0308lastus. O\u0308o\u0308bimine Tias kohalike perekondade kodus."}, {"text_idx": "#000018", "text": "27. juuni - Hommikumeditatsioon. Programm Tias. Gruppi ku\u0308lastab kohalik traditsioonilise tiibeti meditsiini arst (amchi). O\u0308o\u0308bimine Tias kohalike perekondade kodus."}, {"text_idx": "#000026", "text": "\u25cfLennupiletid suunal Tallinn-Helsingi-Delhi-Helsingi-Tallinn koos ko\u0303ikide lennujaamamaksudega ja registreeritava pagasiga"}, {"text_idx": "#000027", "text": "\u25cf Lennupiletid suunal Delhi-Leh-Delhi koos ko\u0303ikide lennujaamamaksudega ja registreeritava pagasiga\n\u25cf Programmis ma\u0308rgitud hotellid koos hommikuso\u0308o\u0308kidega\n\u25cf Ko\u0303ik programmis ma\u0308rgitud toidukorrad\n\u25cf Kohapealne programmis ma\u0308rgitud transport, sh taksod lennujaamadesse Delhis ja Leh's\n\u25cf Ko\u0303ik kohapealsed ekskursioonid koos sissepa\u0308a\u0308sutasudega muuseumitesse (kui ei ole teisiti ma\u0308rgitud)\n\u25cf Eestikeelne reisijuht algusega Tallinnast, lisaks kohalik giid Ladakhis ko\u0303ikidel programmis sisalduvatel ekskursioonidel ja u\u0308ritustel"}, {"text_idx": "#000029", "text": "Jakk Tia ku\u0308las. Foto: Roy Strider"}, {"text_idx": "#000030", "text": "Leh-Himaalaja. Induse org. Foto: Roy Strider"}, {"text_idx": "#000032", "text": "Ku\u0308laelu Tia's. Ladakhi naine ja tsu\u0308momullikas palveveskimajakese ees (dzomo- ehk tsu\u0308mo on emane jaki ja lehma ristand). Foto: Roy Strider"}]